03/02/2022 | Administración LocalMunicipal
Cariño
Bases traballador/a social

Por Resolución Alcaldía de data 31/01/2022 aprobáronse as bases reguladoras para a contratación dun/unha traballador/a social para a cobertura durante o permiso por maternidade da titular e bolsa de emprego (expdte 2022/E001/000001), e que se transcriben a continuación: 1.1.- O obxecto das presentes bases é a cobertura como persoal laboral dunha praza de Traballador/a Social, á vista da proximidade da maternidade da titular, así como as sucesivas continxencias que dela se deriven: lactancia, vacacións, etc. e unha lista de agarda para a cobertura de baixas médicas, vacacións, excedencias, permisos ou carga de traballo do persoal contratado. Preténdese elaborar o procedemento de selección para a creación dunha bolsa de traballo para o nomeamento de persoal laboral temporal correspondente á praza de Traballador/a Social, integradas por asimilación na Escala de Administración Especial, Subescala Técnica, clase Técnicos Medios, pertencente ao grupo de clasificación A, subgrupo A2 e sempre e cando se requira unha cobertura áxil ou urxente para atender ás demandas do persoal.1.2.- Todo isto conforme o disposto na Lei 30/1984, do 2 de agosto, de Medidas para a Reforma da Función Pública, na Lei 7/1985, de 2 de abril, Reguladora das Bases de Réxime Local, na Lei 2/2015, de 29 de abril, de emprego público de Galicia, no Real Decreto 886/1991, de 7 de xullo, e demais normas concordantes de aplicación.2.1.- Modalidade de adscrición: persoal laboral temporal na modalidade de interinidade, mentres dure o permiso por maternidade da titular, así como na modalidade de acumulación de tarefas ou outras fórmulas nos sucesivos casos en que así proceda (vacacións, lactancia, etc.). Os servizos prestaránse a xornada completa (37,5 horas semanais, en horario de luns a venres), e as retribucións serán as que correspondan á traballadora substituída.2.2.- Funcións do posto de traballo: responsabilidade da coordinación, xestión e supervisión do Servizo de Axuda a Domicilio. -Coordinación e xestión do Servizo de Axuda no Fogar. -Tramitación de solicitudes de recoñecemento da situación de dependencia e solicitude de servizos e prestacións do catálogo do SAAD (Sistema de Autonomía e Atención á Dependencia). -Visionar manual de traballo, información e asesoramento en servizos sociais (MATIASS), aplicación SIGAD, PAR-SAF e correo electrónico, para ter información actualizada de algunha nova normativa, novos servizos e/ou prestacións, listados de agarda de persoas usuarias ou alertas e avisos ou arquivos enviados. -Realizar altas no Servizo de Axuda no Fogar: contactando coa persoa beneficiaria, presentando ao persoal auxiliar, realizando visitas domiciliarias, realiando informes de alta, realizando proxectos de atención, acordos de servizo, informes de capacidade económica, informes de propostas de resolución, decretos e notificacións, e empregando a aplicación SIGAD-PAR-SAF no caso de persoas dependentes. -Supervisar o servizo de axuda no fogar: visitas e informes de seguimento, modificación de proxectos de atención e acordos, e realizando entrevistas. -Tarefas de coordinación cos servizos sociais específicos especializados.2.3.- A presente convocatoria rexirase polo previsto nestas bases, Lei 30/84, do 2 de agosto, de medidas urxentes para a reforma da función pública, modificada pola Lei 23/88, do 28 de xullo, Lei 7/85, do 2 de abril, reguladora das bases do réxime local, Lei 5/1997 da Administración Local de Galicia, Real Decreto 781/86, do 18 de abril, polo que se aproba o Texto Refundido de disposicións legais vixentes en materia de réxime local, Real Decreto 896/1991, do 7 de xuño, Real Decreto 364/95, e RDL 2/2015, de 23 de outubro, polo que se aproba o Texto refundido da Lei do Estatuto dos Traballadores, así como polo Convenio Colectivo polo que se regulan as condicións de emprego do persoal laboral ó servicio do Concello de Cariño.3.1.- As presentes Bases íntegras publicaranse na páxina web municipal, enviándose asemade ao Boletín Oficial da Provincia de A Coruña (BOP). 3.2.- Os resultados das probas, así como as citacións e emprazamentos aos aspirantes, levarase a cabo a través do Taboeiro de Anuncios electrónico do Concello.3.3.- A participación no proceso selectivo realizarase a través de chamamento público mediante a publicación destas bases completas na páxina web municipal, e no Boletín Oficial da Provincia.4.1.- As instancias para participar no proceso de selección (ANEXO II) dirixiranse á Alcaldía-Presidencia da Corporación e presentaranse no Rexistro Xeral do Concello en horario de atención ao público, no prazo de DEZ DÍAS HÁBILES a contar dende o día seguinte á publicación no Boletín Oficial da Provincia da Coruña. Se o último día fose inhábil, trasladaráse o día hábil inmediatamente seguinte.4.2.- Poderán tamén remitirse na forma determinada no artigo 16.4 da Lei 39/2015, de 1 de outubro, do Procedemento Administrativo Común das AAPP. Neste caso, deberán remitir por mail ao Concello copia selada da instancia dentro do prazo de 5 días hábiles sinalado anteriormente: concello@concellodecarino. gal 4.3.- As persoas aspirantes farán constar na instancia que reúnen todos os requisitos sinalados na Base quinta, e achegarán os seguintes documentos, en orixinal ou copia debidamente cotexada: a) D. N. I. ou documento de identificación. b) Titulación esixida na presente convocatoria. c) No seu caso, acreditación do coñecemento da lingua galega, nivel Celga 4 ou equivalente. d) Copia dos méritos alegados, segundo o establecido na base 8 da convocatoria. a) Ter nacionalidade española, ou ter nacionalidade doutro Estado sempre que se cumpran os requisitos do artigo artigo 57 do RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público, respecto do acceso ao emprego público de nacionais doutros estados. b) Posuír a capacidade funcional para o desempeño das tarefas da emprego ao que aspira. c) Ter cumpridos os dezaseis anos de idade e non exceder, no seu caso, da idade máxima de xubilación forzosa. d) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares as que desempeñaba no caso de persoal laboral, no que houbese estado separado ou inhabilitado. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de Grao universitario en Traballo Social, Diplomado en Traballo Social ou titulación universitaria de grao equivalente. As titulacións non expedidas en España deberán estar debidamente convalidadas polo Ministerio de Educación do estado Español. f) Estar en posesión da titulación de lingua galega seguinte: Celga 4 ou equivalente. Este requisito será substituído, no seu caso, pola proba de avaliación prevista nas presentes bases. Todos os requisitos anteriores deberán terse no momento de rematar o prazo de admisión de solicitudes e consevaránse polo menos ata a data do nomeamento, coa exclusión do especificado no apartado f). 6.1.- Rematado o prazo de presentación de instancias, a Alcaldía ditará resolución, que se publicará no Taboleiro de Edictos electrónico do Concello e na páxina web, declarando aprobada a lista provisional de admitidos/as e excluídos/as e outorgando un prazo máximo de 2 días naturais para que os/as excluídos/as aleguen o que consideren. Se o último día do prazo é inhábil, estenderase ata o seguinte día hábil.6.2.- Resoltas as reclamacións publicaráse a lista definitiva no Taboleiro de Edictos electrónico ou darase por definitiva a lista provisional se non houbera reclamacións ou se estas non foran suficientes para a súa consideración. De non existir aspirantes excluídos, a Alcaldía poderá elevar a definitiva a lista provisional na mesma resolución de aprobación.6.3.- O feito de figurar incluído/a na relación de admitidos/as non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda.7.1.- O tribunal de selección estará composto por un/unha presidente/a e tres vogais, empregados públicos entre os/as que non se incluirán persoal de elección ou de designación política, nin funcionarios/as interinos/as ou persoal temporal ou eventual.7.2.- Actuará como Secretaria, a Secretaria da Corporación, ou funcionario/a en quen delegue, con voz e sen voto.7.3.- A Resolución pola que se aprobe a lista provisional de aspirantes admitidos e excluídos coa designación dos membros do Tribunal que incluirá os seus respectivos suplentes, farase pública no taboleiro de anuncios do Concello.7.4.- O Tribunal non poderá constituírse nin actuar sen a asistencia de polo menos tres dos seus membros, xa sexan titulares ou suplentes, e en todo caso requírese a asistencia do Presidente e do Secretario ou dos seus suplentes.7.5.- Os membros do Tribunal deberán absterse de intervir notificándoo a Alcaldía cando concorran neles algunha das circunstancias previstas no artigo 24 da Lei 40/2015 de 1 de octubre, de Réxime Xurídico do Sector Público.7.6.- O Presidente poderá requirir aos membros do mesmo declaración expresa de non atoparse incursos en causa de abstención. Así mesmo os aspirantes poderán recusar aos membros do Tribunal cando concorran as circunstancias previstas no parágrafo anterior.7.7.- Os membros do Tribunal son persoalmente responsables do cumprimento das bases da convocatoria e da suxeición aos prazos establecidos para a realización e valoración das probas e para a publicación dos seus resultados.7.8.- A efectos de abono de asistencias ós membros do Tribunal, unha vez coñecidos o número de aspirantes admitidos, a Alcaldia, mediate a oportuna resolución, fixará para cada convocatoria o número máximo de asistencias que poden devengarse tendo en conta as sesións previsibles segùn o número de aspirantes, o tempo necesario para a elaboración de cuestionarios, a corrección de exercicios escritos e outros factores de tipo obxetivo.7.9.- O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. A selección levarase a cabo polo sistema de concurso-oposición, mediante a valoración dos méritos segundo o baremo que se recolle nesta base e a realización das probas que igualmente se indican. Con suxeición aos principios de igualdade, mérito, capacidade e publicidade. O Tribunal reunirase en sesión non pública a efectos de valorar os méritos alegados e debidamente acreditados. O resultado da valoración faráse público, mediante a exposición no Taboleiro electrónico municipal e na páxina web. Serán méritos a valorar nesta fase. a) Experiencia profesional. Máximo 2,5 puntos. -Por servizos prestados en calquera Administración pública como funcionario/a de carreira, interino/a ou contratado/a laboral fixo ou temporal, en postos de igual ou similar categoría e no que se desenvolvan tarefas ou funcións propias do posto que se convoca: 0,10 puntos/mes ata un máximo de 2,5 puntos. -Por servizos prestados en calquera Administración ou empresa privada en cometidos e categoría semellantes os da praza obxecto da convocatoria: 0,05 puntos/mes ata un máximo de 2,5 puntos. A acreditación dos servizos prestados efectuarase do seguinte xeito: Os servizos en calquera Administración pública, mediante certificado expedido por que ostente a función de fe pública no organismo de que se trate ou, no seu caso, mediante certificado de vida laboral expedido pola Tesourería Xeral da Seguridade Social acompañado do/s contratos de traballo. Os servizos en calquera empresa privada, mediante certificado de vida laboral expedido pola Tesourería Xeral da Seguridade Social acompañado do certificado da empresa correspondente no que conste a categoría na que se teñen prestado os servicios e/ou contrato de traballo. No caso de xustificación mediante certificado de vida laboral expedido pola Tesourería Xeral da Seguridade Social, terá necesariamente que ir acompañado do certificado da empresa correspondente no que conste a categoría na que se teñen prestado os servizos e/ou contrato de traballo. A non presentación dalgún deses documentos (vida laboral + certificado empresa e/ou contrato de traballo) suporá a non valoración do mérito alegado. b) Formación: máximo 1,5 puntos. Valoraráse ata un máximo de 1,5 puntos a asistencia a cursos impartidos por Administracións públicas, organismos públicos, centros oficiais ou dependentes de Administracións públicas ou Universidades públicas, directamente relacionadas coas funcións propias do posto convocado e o desenvolvemento eficiente das mesmas, de acordo co seguinte baremo. Non se valorará/n: a asistencia a xornadas, seminarios ou actividades análogas; os cursos de formación que formen parte dun proceso selectivo; os cursos de informática e os de prevención de riscos. As persoas aspirantes acreditarán os méritos alegados mediante diploma, certificado ou xustificante expedido ou homologado por organismos oficiais. O Tribunal non admitirá como mérito neste apartado os certificados nos que non consten o número de horas. A oposición contará con dous exercicios, eliminatorios cada un deles: proba tipo test e proba de galego, de modo que non poderán pasar ao seguinte exercicio os aspirantes que non acadaran a cualificación mínima establecida para cada un deles. *A PROBA TIPO TEST (máximo 10 puntos) terá carácter obrigatorio e eliminatorio. Consistirá en contestar, nun tempo máximo de 50 minutos un cuestionario tipo test de 40 preguntas e 5 de reserva, relativas ao temario que se une a estas bases. Cada pregunta contará con catro respostas alternativas sendo só unha delas a correcta. A proba valoraráse cun máximo de 10,00 puntos, a razón de 0,25 puntos por resposta correcta. As respostas erróneas e as preguntas non contestadas non restarán puntuación. Será necesario obter un mínimo de 5,00 puntos para superar a proba. *A PROBA DE GALEGO: A acreditación do coñecemento da lingua galega realizarase coa presentación (no prazo de presentación de instancias) do certificado de coñecemento da lingua galega Celga 4, ou equivalente, debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014 pola que se modifica a Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, (DOG nº 34, de 19/02/14). A proba será de carácter obrigatorio e eliminatorio. Consistirá na tradución directa do castelán ao galego dun texto proposto polo Tribunal durante un tempo máximo de 30 minutos. Dita proba cualificarase co resultado de apto/a ou non apto/a. Quedarán exentas da realización desta proba aquelas persoas que, coa presentación da instancia, acrediten, estar en posesión do Celga 4 ou equivalente.9.1.- A cualificación final determinarase pola suma da puntuación obtida na fase de concurso e na de oposición, establecendo deste xeito a orde definitiva de aspirantes seleccionados.9.2.- En caso de empate na puntuación final, o desempate resolverase a favor do aspirante que obtivese maior puntuación na proba teórica; de persistir o empate resolverase a favor do aspirante que obtivese maior puntuación na experiencia profesional. Se aínda así persistira o empate, éste resolveráse por sorteo público.10.1.- O Presidente do Tribunal de selección á vista da lista do aspirante seleccionado, formulará proposta de contratación ante o Sr. Alcalde, sen que aquela poida superar o número de empregos convocados, sendo nulas as propostas que contraveñan este límita. A dita proposta publicarase no Taboleiro de edictos, así como na páxina web do Concello do Cariño.10.2.- Co resto de persoas aspirantes elaborarase unha lista de espera con suxeición ás seguintes condicións: Os chamamentos das persoas aspirantes efectuaranse pola orde na que estas figuran na lista de substitución. Os chamamentos efectuaranse mediante chamada telefónica e correo electrónico. Realizaranse un máximo de tres chamadas entre as 8.00 e as 15.00 horas, mediando entre elas un mínimo de dúas horas e o envío dun correo electrónico. Se non se tivera resposta en ningunha das tres chamadas nin ao correo electrónico, considerarase realizado o chamamento. A realización dos chamamentos na forma indicada, requirirá que os/as aspirantes teñan facilitado nas súas solicitudes de participación no proceso, ou en comunicación posterior presentada no rexistro municipal, os datos correctos necesarios (número/os de teléfono e dirección de correo electrónico). A aceptación da oferta efectuarase mediante chamada telefónica ao Servizo de Persoal do Concello de Cariño, antes das 14.00 horas do primeiro día hábil seguinte ao do chamamento. Transcorrido o dito prazo sen que se produza a aceptación, entenderase rexeitada. O/a funcionario/a que os realice, fará constar mediante dilixencia a realización e resultado obtido dos chamamentos efectuados e do correo electrónico enviado. De manifestar a súa disposición, requirirase á persoa aspirante para que proceda a asinar o contrato no prazo que se sinale debendo achegar, con carácter previo, a documentación contida na base 11.ª. As persoas integrantes da lista serán movidas ao final da lista polos seguintes motivos, salvo causa xustificada ou de forza maior que deberán ser suficientemente acreditadas: Non aceptar, ou non responder dentro do prazo fixado, tras a realización dunha oferta. Non presentar dentro do prazo fixado tras a aceptación dunha oferta, a documentación requirida para a contratación como persoal laboral temporal, ou se da mesma se deducise que carece dalgún dos requisitos esixidos. Renunciar á continuidade no desempeño dun posto de traballo, ou ter sido separado/a do servizo por sanción disciplinaria e/ou por despido declarado procedente, unha vez que foi nomeada ou contratada. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que a persoa aspirante aprobada non chegue a formalizar a contratación, será substituída pola seguinte da lista de espera, segundo a orde de puntuación acadada. No caso de que algunha persoa integrante da lista incorrese dúas veces nalgún destes supostos, será expulsada dela mediante resolución da Alcaldía. Consideraranse como causas xustificadas para a renuncia ao chamamento, as seguintes: a) Ser beneficiario/a dunha prestación recoñecida pola Seguridade Social (maternidade, paternidade, risco durante o embarazo, etc.). b) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. c) Estar traballando no Concello de Cariño como funcionario/a interino ou como contratado/a laboral. d) Estar cursando estudos oficiais cuxo horario lectivo sexa incompatible co do posto para o que se efectúa o chamamento ou estar convocada á realización de exames nas datas para as que se efectúa o chamamento. En calquera destes casos conservarase o posto obtido inicialmente na lista, sen prexuízo do chamamento, nese momento, da seguinte persoa da lista. Esta lista permanecerá vixente ata o 31 de decembro de 2025.11.1- Tendo en conta que o/a aspirante para participar no proceso selectivo só precisan manifestar que reúne todas e cada unha das condicións esixidas na base 4ª, o/a aspirante proposto/a para poder ocupar o emprego convocado achegará no prazo de 3 días naturais, a contar dende o día seguinte do requirimento realizado ao efecto, os documentos que xustifiquen as condicións de capacidade e demais requisitos contidos na devandita base 5ª. 11.2.- A xustificación das condicións dos aspirantes acreditaranse coa seguinte documentación: Requisitos xerais: Os apartados a) e c) mediante fotocopia do DNI ou tarxeta acreditativa da súa identidade no caso de estranxeiros, debidamente compulsados por ambos lados. O apartado b) deberá acreditarse a través de certificado médico oficial, que será realizado de oficio polo Concello. O apartado d) con declaración xurada ao efecto. *Presentarase a fotocopia compulsada da tarxeta da Seguridade Social e do documento que conteña o número de conta bancaria. *Certificado de delitos de natureza sexual, que por Lei Orgánica 1/1996, de protección xurídica do menor, modificada pola Lei 26/2015 e a Lei 45/2015, de voluntariado, establecen a obriga de que se aporten certificados negativos do Rexistro Central de Delincuentes Sexuais para todos os profesionais e voluntarios que traballen en contacto habitual con menores.11.3.- No suposto de que os/as seleccionados/as non presentasen, en tempo e forma, a documentación acreditativa requirida quedarán anuladas tódalas actuacións referidas a este aspirante, sen prexuízo das responsabilidades nas que puideran incorrer por falsidade na solicitude.12.1.- Á vista da proposta do Tribunal de Selección e constatado que o/a aspirante acreditou os requisitos esixidos para acceder ao emprego que se convoca, o Sr. Alcalde resolverá o procedemento selectivo e procederá á formalización do contrato de obra ou servizo determinado coas características, condicionantes e vinculacións sinalados na base segunda destas bases.12.2.- Ata que non se formalice o contrato, o/a aspirante proposto/a non terá dereito a percibir cantidade económica algunha. No non sinalado nas presentes bases, estarase ao establecido na normativa básica sobre selección de persoal ao servizo da Administración Local, Estatuto dos Traballadores e demais normas que resulten de aplicación. En canto a posibilidade de dirimir as controversias que se produzan na aplicación daqueles instrumentos normativos serán competentes aos órganos pertencentes á Xurisdición Contencioso-Administrativa. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante o Sr. Alcalde-Presidente do Concello de Cariño, no prazo dun mes contado a partir do día seguinte ao da súa publicación segundo o previsto nestas bases ou directamente recurso contencioso administrativo, ante o Xulgado do Contencioso Administrativo de Ferrol, no prazo de dous meses e na forma prevista na Lexislación reguladora de dita Xurisdicción, sen prexuízo de que poida interpoñer calquera outro que estime procedente. Contra os acordos adoptados polo Tribunal de selección poderá interpoñerse o recurso de alzada no prazo de un mes contado a partir do día seguinte á notificación do acto ou acordo do Tribunal de selección. O recurso poderá interpoñerse ante o órgnao que ditou o acto ou ante o órgano competente para resolvelo. O órgano competente para a resolución será o Alcalde. O prazo máximo para ditar resolución e notificar a mesma será de tres meses. Asemesmo, todos os actos administrativos derivados da presente convocatoria, así como da actuación do Tribunal, poderán ser impugnados polos interesados/as nos casos e forma establecidos na Lei de Procedemento Administrativo Común das Administracións públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. DENOMINACIÓN: TRABALLADOR/A SOCIAL D. DNI. TFNO. Domicilio a efectos de notificacións. Mail. 1º) Que reúno todos e cada un dos requisitos esixidos na convocatoria (Base quinta). 2º) Que me comprometo, no caso de obter a praza e dentro do prazo sinalado nas bases da convocatoria, a presentar os documentos sinalados nas mesmase asinar o contrato correspondente, así como cumprir os demais requisitos esixidos. SOLICITO: ser admitido/a á convocatoria citada, a fin de participar nas probas de selección correspondentes. Cariño,. de.2022 Asdo. ALCALDE-PRESIDENTE DO CONCELLO DE CARIÑO TEMA 1: A Constitución española de 1978. Principios xerais, Características e estrutura. Dereitos e deberes fundamentais dos españois. TEMA 2: A lei 39/2015, de 1 de outubro, do Procedemento Administrativo Común das Administracións Públicas: interesados no procedemento. Actividade da Administración. Actos administrativos. TEMA 3: A lei 39/2015, de 1 de outubro, do Procedemento Administrativo Común das Administracións Públicas: o procedemento administrativo: iniciación, ordenación, instrución e terminación. TEMA 4: A lei 39/2015, de 1 de outubro, do Procedemento Administrativo Común das Administracións Públicas: Finalización do procedemento: a obriga de resolver. O silencio administrativo. TEMA 5: A lei 39/2015, de 1 de outubro, do Procedemento Administrativo Común das Administracións Públicas: os recursos administrativos. Conceptos, clases e requisitos xerais. Os recursos ordinarios. TEMA 6: O municipio. Elementos. Territorio e poboación. Competencias municipais. TEMA 7: A organización municipal. Funcionamento dos órganos colexiados locais. Composición e atribucións. TEMA 8: Tipoloxía de persoal. Dereitos e deberes do persoal público. Situacións administrativas, permisos e licenzas do persoal público. TEMA 9: O persoal ao servizo da Administración loca: clases de persoal. Dereitos e deberes. TEMA 10: Políticas actuais do Estado de benestar. Acción social. Concepto de xustiza social. Construción histórica do traballo social no marco do proceso e desenvolvemento do benestar social en España. TEMA 11: Marco legal dos servizos sociais: Constitución Española, Estatuto de Autonomía, normativa reguladora de réxime local. TEMA 12: Lei 13/2008, do 3 de decembro, de Servizos Sociais de Galicia. TEMA 13: A entrevista en traballo social. Tipoloxías e técnicas aplicables. Transferencia e contra transferencia na relación profesional. A visita domiciliaria en traballo social: encadramento e estrutura. TEMA 14: O traballo social nos servizos sociais comunitarios básicos. Decreto 99/2012, do 16 de marzo, polo que se regulan os servizos sociais comunitarios e o seu financiamento. TEMA 15: Os servizos sociais especializados. Concepto. Competencias. Organización. Programas. Equipamentos. TEMA 16: O Servizo de Axuda no Fogar. Definición. Obxectivos. Persoas usuaria, profesionais que interveñan. Prestacións e tarefas. Organización. TEMA 17: Lei 39/2006, de 14 de decembro, de Promoción da autonomía persoal e atención a persoas en situación de dependencia. Fundamentos, recurso, tramitación, avaliación e seguimento. TEMA 18: Configuración do sistema para a autonomía persoal e atención á dependencia. Finalidades do sistema. Niveis de protección. TEMA 19: Decreto 89/2016, do 30 de xuño, polo que se regula a creación, o uso e o acceso á Historia Social Única Electrónica. TEMA 20: Lei Orgánica 3/2018, de 5 de decembro, de Protección de Datos Persoais e garantía dos dereitos dixitais. Cariño, 31 de xaneiro de 2022 O Alcalde Asdo: José M. Alonso Pumar